rejauldu/bengali-wikipedia huggingface dataset:
অন্তাও ডি’সুজা (জন্ম: ১৭ জানুয়ারি, ১৯৩৯) তৎকালীন পর্তুগীজ ভারতের গোয়ার নাগোয়া এলাকায় জন্মগ্রহণকারী পাকিস্তানের সাবেক আন্তর্জাতিক ক্রিকেট তারকা। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে পাকিস্তান ক্রিকেট দলের পক্ষে ছয় টেস্টে অংশগ্রহণের সুযোগ পেয়েছিলেন। চারজন খ্রিস্টান টেস্ট ক্রিকেটারের মধ্যে দ্বিতীয় হিসেবে টেস্টে অংশ নিয়েছেন। দলে তিনি মূলতঃ অল-রাউন্ডার ছিলেন। ডানহাতে মিডিয়াম পেস বোলার ছিলেন ও নিচেরসারির কার্যকরী ব্যাটসম্যান হিসেবে দায়িত্ব পালন করতেন। ঘরোয়া পর্যায়ের প্রথম-শ্রেণীর ক্রিকেটে পাকিস্তান ইন্টারন্যাশনাল এয়ারলাইন্স, করাচি ব্লুজ, করাচি ও পেশাওয়ারের প্রতিনিধিত্ব করেছেন অন্তাও ডি’সুজা।Teams Antao D'Souza played for – CricketArchive. Retrieved 29 October 2012.   প্রারম্ভিক জীবন  সেলসিটের নাগোয়ায় তার জন্ম ও সেখানেই শৈশবকাল অতিবাহিত করেন। ১৯৪৭ সালে দেশ বিভাজনের সময় ডি’সুজার বাবা পাকিস্তানের করাচিতে স্থানান্তরিত হন। সেখানকার সেন্ট প্যাট্রিক্স হাই স্কুলে অধ্যয়ন করেন।Dias, Jude (2011) Goan who Shone on the International Cricket Arena  – Navhind Times online. Published 17 April 2011. Retrieved 29 October 2012. তার অন্য দুই ভাই - মার্শাল ও পল ডি’সুজা উভয়েই প্রথম-শ্রেণীর ক্রিকেটে অংশগ্রহণ করেছিলেন।   খেলোয়াড়ী জীবন  ১৯৫২ সালে ইংল্যান্ড সফরের জন্য ডি’সুজা মনোনীত হন। ৫৩ গড় নিয়ে দলের শীর্ষস্থানীয় ব্যাটসম্যানরূপে আবির্ভূত হন। ছয় ইনিংসের মধ্যে পাঁচটিতেই তিনি অপরাজিত ছিলেন। সফরে দলের অন্যান্য বোলারদের ন্যায় এ সফরে তারও বোলিং তেমন কার্যকরী ছিল না। ঐ সিরিজে পাকিস্তান ৪-০ ব্যবধানে পরাজিত হয়েছিল।  কমপক্ষে দশ ইনিংসে অংশগ্রহণকারী দুইজন টেস্ট ক্রিকেটারের একজনরূপে ডি’সুজা তার ব্যক্তিগত সর্বোচ্চ রানের চেয়ে ব্যাটিং গড়ে শীর্ষস্থানে আরোহণ করেন। অন্যজন হচ্ছেন - ভারতীয় ক্রিকেট তারকা সদাশিব সিন্ধে।   ব্যক্তিগত জীবন  ১৯৯৯ সালে স্ত্রী ও চার সন্তানকে নিয়ে কানাডার অন্টারিওতে অভিবাসিত হন অন্তাও ডি’সুজা।   তথ্যসূত্র    আরও দেখুন   সৌম্য সরকার  মুদাসসর নজর  ওয়ালিস ম্যাথিয়াস  পাকিস্তান জাতীয় ক্রিকেট দল   বহিঃসংযোগ       বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচির ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি সি-এর ক্রিকেটার বিষয়শ্রেণী:করাচির ক্রীড়াব্যক্তিত্ব বিষয়শ্রেণী:গোয়ার ক্রিকেটার বিষয়শ্রেণী:গোয়া বংশোদ্ভূত পাকিস্তানি বিষয়শ্রেণী:কানাডায় পাকিস্তানি অভিবাসনকারী বিষয়শ্রেণী:গোয়া বংশোদ্ভূত কানাডীয় বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:ভারতীয় বংশোদ্ভূত পাকিস্তানি টেস্ট ক্রিকেটার বিষয়শ্রেণী:পাকিস্তানে ভারতীয় অভিবাসী বিষয়শ্রেণী:পাকিস্তান ঈগলেটসের ক্রিকেটার বিষয়শ্রেণী:সেন্ট প্যাট্রিক উচ্চ বিদ্যালয়, করাচির প্রাক্তন শিক্ষার্থী বিষয়শ্রেণী:দক্ষিণ গোয়া জেলার ব্যক্তি বিষয়শ্রেণী:সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী বিষয়শ্রেণী:করাচি থেকে আগত ক্রিকেটার বিষয়শ্রেণী:করাচি এ-এর ক্রিকেটার বিষয়শ্রেণী:পাকিস্তানি রোমান ক্যাথলিক
ফেয়ার মেরি অব ওয়ালিংটন (রাউড ৫৯, চাইল্ড ৯১) একটি ঐতিহ্যবাহী ইংরেজি ভাষার ফোক ব্যালাড।ফ্রান্সিস জেমস চাইল্ড, ইংলিশ এবং স্কটিশ জনপ্রিয় ব্যালাডস, "ফেয়ার মেরি অব ওয়ালিংটন" ফ্রান্সিস জেমস চাইল্ড এই ব্যালাডের কমপক্ষে সাতটি ভিন্ন রূপ তালিকাভুক্ত করেছেন। প্রথম রূপের শিরোনাম "ফেয়ার মেরি অব ওয়ালিংটন", অন্য একটি রূপ (সংস্করণ সি) এর শিরোনাম "দ্য বনি আর্লি অফ লিভিংস্টন"।  সারসংক্ষেপ একসময় সাতজনের মধ্যে দুই বোন বেঁচে ছিল, তাদের বাকি বোনেরা শিশু জন্ম দিতে গিয়ে মারা গেছে। বড় বোন শপথ করে সে কখনো বিয়ে করবে না, কিন্তু তাকে এক নাইটের সাথে বিয়ে দেয়া হয় যে ওয়ালিংটন হল-এ থাকে। সে গর্ভবতী হয় এবং গর্ভাবস্থার শেষ দিকে  তার মাকে তার কাছে আসতে বলে। সে মারা যায়; অধিকাংশ লেখায়, শিশুটিকে মায়ের শরীর কেটে বার করে আনতে হয়। অনেক স্থানে, ছোট বোন শপথ করে সে কখনো বিয়ে করবে না, কিন্তু তার বাবা দাবি করে যে সে তাকে বিয়ে দিয়ে দেবে।   ঐতিহ্যবাহী রূপ  একমাত্র সংস্করণটি রেকর্ড করা হয়েছিল একটি উৎস থেকে, যার গায়ক ছিলেন স্কটল্যান্ডের এবিরডিনশায়ার কাউন্সিল অঞ্চলের ফর্গ গ্রামের বেল ডানকান (১৮৪৯-১৯৩৪), রেকর্ড করেছিলেন জেমস ম্যাডিসন কারপেন্টার; মূল রেকর্ডিংটি ভগান উইলিয়ামস মেমোরিয়াল লাইব্রেরি সাইটে উপলব্ধ।  ব্রেটন রূপ ব্রেটন ব্যালাড পন্টপ্লাঙ্কোত-এর সঙ্গে এই রূপের খুবই মিল রয়েছে, যা একক উৎস থেকে উদ্ভূত হতে পারে: পন্টপ্লাঙ্কোত তার তৃতীয় স্ত্রী হিসেবে মেরি নামক এক মহিলাকে বিয়ে করে। স্ত্রীকে ছেড়ে যাবার পর সে স্বপ্ন দেখে যে তার স্ত্রী তিনদিন ধরে প্রসব যন্ত্রণায় ভুগছে। সে উদ্বিগ্ন হয়ে দ্রুত ফিরে আসে এবং দেখে যে এটি সত্যি। মেরি মারা যায় এবং শিশুটিকে মায়ের শরীর কেটে বাঁচানো হয়। এটি তার তৃতীয় পুত্র, তার আগের দুটি স্ত্রীর মৃত্যুও একইভাবে হয়েছে।   দেখুন এছাড়া   স্কটিশ পুরাণ  ইংরেজি লোককথা  তথ্যসূত্র  বিষয়শ্রেণী:চাইল্ডের লোকগাথা বিষয়শ্রেণী:নর্থামব্রিয়ান লোককথা বিষয়শ্রেণী:ফরাসি লোককথা
রমণ মহর্ষি (৩০ ডিসেম্বর, ১৮৭৯ - ১৪ এপ্রিল, ১৯৫০) ছিলেন একজন আধ্যাত্মিক গুরু  (জীবন্মুক্ত ও জ্ঞানী)। তার আসল নাম ভেঙ্কটরমণ আইয়ার, তবে বেশিরভাগই ভগবান শ্রী রমণ মহর্ষি নামে পরিচিত।  তিনি তামিলনাড়ুর তিরুকুজিতে এক তামিল-ভাষী ব্রাহ্মণ পরিবারে জন্মগ্রহণ করেন।   তথ্যসূত্র   বিষয়শ্রেণী:হিন্দু ধর্মীয় ব্যক্তিত্ব বিষয়শ্রেণী:হিন্দু দার্শনিক বিষয়শ্রেণী:হিন্দু ধর্মগুরু বিষয়শ্রেণী:হিন্দু অধ্যাত্মবাদী বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:ভারতে ক্যান্সারে মৃত্যু বিষয়শ্রেণী:ভারতীয় যোগী বিষয়শ্রেণী:ভারতীয় হিন্দু আধ্যাত্মিক শিক্ষক বিষয়শ্রেণী:তামিল হিন্দু সাধু বিষয়শ্রেণী:নব্য-বেদান্ত বিষয়শ্রেণী:নব্য হিন্দুধর্মীয় আন্দোলন বিষয়শ্রেণী:১৮৭৯-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:অদ্বৈতবাদী দার্শনিক বিষয়শ্রেণী:ভারতীয় হিন্দু সন্ন্যাসী বিষয়শ্রেণী:হিন্দু পুনরুজ্জীবনবাদী
নিশীথ প্রামানিক (জন্ম: ১৭ জানুয়ারী ১৯৮৬) একজন ভারতীয় রাজনীতিবিদ এবং  কেন্দ্রীয় সরকারের স্বরাষ্ট্র প্রতিমন্ত্রী ও রাজ্য যুব ও ক্রীড়া উন্নয়ন মন্ত্রী। তিনি ২০১৯ সালের ভারতের সাধারণ নির্বাচনে ভারতীয় জনতা পার্টি থেকে ভারতীয় সংসদের নিম্নকক্ষে পশ্চিমবঙ্গের কোচবিহার থেকে লোকসভার সদস্য নির্বাচিত হন।   ব্যক্তিগত জীবন  নিশীথ প্রামানিক ১৯৮৬ সালের ১৭ জানুয়ারি ভারতের পশ্চিমবঙ্গের কোচবিহার জেলার দিনহাটায় বিধু ভূষণ প্রামানিক ও ছন্দা  প্রামানিকের ঘরে জন্মগ্রহণ করেনhttp://loksabhaph.nic.in/Members/MemberBioprofile.aspx?mpsno=5041। তাঁর কাছে স্নাতক কম্পিউটার অ্যাপ্লিকেশন (B.C.A ) ডিগ্রি আছে এবং তিনি প্রাইমারি বিদ্যালয়ের শিক্ষক রয়েছেন । প্রিয়াঙ্কা প্রামানিকের সাথে বিবাহ বন্ধনে আবদ্ধ হয়েছিলেন এবং  তাদের দুটি পুত্র সন্তান রয়েছে।   রাজনৈতিক পেশা  বাম|থাম্ব| ২০২১ সালের ০৭ জুলাই নয়াদিল্লিতে রাষ্ট্রপতি ভবনে শপথ গ্রহণ অনুষ্ঠানে রাষ্ট্রপতি, রাম নাথ কোবিন্দ নিশীথ প্রামাণিককে প্রতিমন্ত্রী হিসাবে শপথ পাঠ করান। ২০১৮ সালের মার্চে বিজেপিতে যোগদানের আগে তিনি অল ইন্ডিয়া তৃণমূল কংগ্রেসের (এআইটিসি) সদস্যও ছিলেন। জুলাই ২০২১ সালে তিনি স্বরাষ্ট্র মন্ত্রী এবং প্রতিমন্ত্রী, যুব বিষয়ক ও ক্রীড়া মন্ত্রণালয়ে দ্বিতীয় মোদি মন্ত্রিপরিষদে জায়গা পান। ৩৫ বছর বয়সে তিনি বর্তমান কেন্দ্রীয় মন্ত্রিসভায় সর্বকনিষ্ঠ মন্ত্রী।   তথ্যসূত্র   বিষয়শ্রেণী:কোচবিহার জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:নরেন্দ্র মোদীর মন্ত্রিসভা
বুড়াবুড়ি ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.২২।   ইতিহাস   ভৌগোলিক অবস্থান ও আয়তন  উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৯৮৩৩ একর বা ৩৯.৮০ বর্গকিলোমিটার।   প্রশাসনিক এলাকা  বুড়াবুড়ি ইউনিয়ন ১৪টি মৌজা ও ৪২টি গ্রাম নিয়ে গঠিত।  মৌজার সংখ্যাঃ ১৪ টি  গ্রামের সংখ্যাঃ ৪২ টি  মৌজাসমুহ হলো-   বুড়াবুড়ী    ফকির মোহাম্মদ    দলন    আঠারপাইকা    সাদি     পত্রনবীশ    রামের্শ্বর শর্মা     কামদেব     বোতলা    সাতভিটা     কলাকাটা  কিশামত ফুলবাড়ী    জলংগার কুঠি     চর মোহাম্মদপুর     জনসংখ্যা  ২০১১ সালের আদমশুমারি অনুযায়ী বুড়াবুড়ি ইউনিয়নের মোট জনসংখ্যা ছিল ৩৩০৯০ জন, যারা ৮৪৫৮ টি পরিবারে বসবাস করে,  যার মধ্যে পুরুষ হল ১৬৪০২ জন এবং নারী হল ১৬৬৮৮ জন।   শিক্ষা ও সংস্কৃতি  বুড়াবুড়ি ইউনিয়নের গড় সাক্ষরতা হার ৩৯.৬%। তার মধ্যে নারী শিক্ষার হার ৩৬.০% এবং পুরুষ শিক্ষার হার ৪৩.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   বুড়াবুড়ী উচ্চ বিদ্যালয়   বকসিগঞ্জ উচ্চ বিদ্যালয়   মন্ডলহাট উচ্চ বিদ্যালয়   জনতাহাট উচ্চ বিদ্যালয়  চর কলা কাটা গনি মিয়া দাখিল মাদরাসা   অর্থনীতি ও যোগাযোগ  বুড়াবুড়ি ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  বুড়াবুড়ি ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন
ডেভিড হ্যালিডে (মার্চ ৩, ১৯১৬ - ২ এপ্রিল, ২০১০) একজন আমেরিকান পদার্থবিজ্ঞানী ছিলেন যিনি তার পদার্থবিজ্ঞানের ওপর রচিত পাঠ্যপুস্তক, ফিজিক্স এবং ফান্ডামেন্টালস অব ফিজিক্স এর জন্য পরিচিত, যা তিনি রবার্ট রেসনিকের সাথে সহ-রচনা করেছিলেন। উভয় পাঠ্যপুস্তক ১৯৬০ সাল থেকে নিরবিচ্ছিন্নভাবে ব্যবহৃত হয়ে আসছে এবং ৪৭টিরও বেশি ভাষায় উপলব্ধ।  হ্যালিডে পিটসবার্গ বিশ্ববিদ্যালয়ে অস্নাতক এবং স্নাতক হিসেবে অধ্যয়ন করেন। ১৯৪১ সালে তিনি পদার্থবিজ্ঞানে পিএইচডি অর্জন করেন। দ্বিতীয় বিশ্বযুদ্ধের সময়, তিনি এমআইটি রেডিয়েশন ল্যাবে রাডার কৌশল উন্নয়নে কাজ করেছিলেন। ১৯৪৬ সালে তিনি সহকারী অধ্যাপক হিসেবে পিটসবার্গে যোগদান করেন এবং সেখানেই তার বাকি কর্মজীবন অতিবাহিত করেন। ১৯৫০ সালে, তিনি ইনট্রোডাক্টরি নিউক্লিয়ার ফিজিক্স লিখেছিলেন, যা একটি ধ্রুপদী পাঠ্যপুস্তক হয়ে ওঠে এবং চারটি ভাষায় অনূদিত হয়। ১৯৫১ সালে হ্যালিডে তার ডিপার্টমেন্টের চেয়ারম্যান হন, এই পদে তিনি ১৯৬২ সাল পর্যন্ত অধিষ্ঠিত ছিলেন।  তার ফিজিক্স বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে ফান্ডামেন্টালস অব ফিজিক্স শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।  হ্যালিডে ২০১০ সালের ২রা এপ্রিল ৯৪ বছর বয়সে মারা যান।David Halliday Obituary: from Bellingham Herald তিনি ওয়াশিংটনের ম্যাপল ফলসের বাসিন্দা ছিলেন।David Halliday 1916–2010 Obituary - Tributes.com তার ডক্টরাল ছাত্রদের মধ্যে পদার্থবিদ জন হুইটলি উল্লেখযোগ্য।   তথ্যসূত্র   বিষয়শ্রেণী:২০১০-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:পিটসবার্গ বিশ্ববিদ্যালয়ের শিক্ষক বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন পাঠ্যপুস্তক লেখক বিষয়শ্রেণী:মার্কিন অ-কল্পকাহিনী লেখক বিষয়শ্রেণী:ম্যানহাটন প্রকল্পের ব্যক্তিত্ব বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
নাগাল্যান্ড পেজ ভারতের নাগাল্যান্ড রাজ্যের ডিমাপুর থেকে প্রকাশিত একটি দৈনিক ইংরেজি সংবাদপত্র। এটি ১৯৯৯ সালে প্রতিষ্ঠিত হয়েছিল এবং মোনালিসা চাংকিজা দ্বারা সম্পাদনা ও প্রকাশিত হয়েছিল।    আরো দেখুন    নাগাল্যান্ডের সংবাদপত্রের তালিকা   তথ্যসূত্র    বহিঃসংযোগ    সরকারী ওয়েবসাইট   ইনস্টাগ্রামে নাগাল্যান্ড পেজ বিষয়শ্রেণী:১৯৯৯-এ প্রতিষ্ঠিত প্রকাশনা বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:নাগাল্যান্ডের গণমাধ্যম বিষয়শ্রেণী:১৯৯৯-এ নাগাল্যান্ডে প্রতিষ্ঠিত বিষয়শ্রেণী:নাগাল্যান্ডের সংবাদপত্র বিষয়শ্রেণী:ডিমাপুর
বিশ্ব শিশু পুরস্কার হলো শিশু অধিকারের জন্য সুইডেনের মেরিফ্রেডে অবস্থিত ওয়ার্ল্ডস চিলড্রেনস প্রাইজ ফাউন্ডেশন (ডব্লিউসিপিএফ) দ্বারা প্রদানকৃত একটি পুরস্কার, যা ২০০০ সালে সর্বপ্রথম প্রদান করা হয়েছে। ডব্লিউসিপিএফ হল একটি অলাভজনক সংস্থা, সমস্ত রাজনৈতিক ও ধর্মীয় অনুষঙ্গ থেকে স্বাধীন, এবং সুয়েডীয় পোস্টকোড লটারি এবং সুয়েডীয় ইন্টারন্যাশনাল ডেভেলপমেন্ট কো-অপারেশন এজেন্সির সংস্থার সমর্থনে পরিচালিত হয়।    তথ‍্যসূত্র   বহিঃসংযোগ     বিষয়শ্রেণী:২০০০-এ প্রবর্তিত পুরস্কার বিষয়শ্রেণী:সুইডেন ভিত্তিক সংগঠন
ডান|থাম্ব| ২১৩১-২১৩৩ সাউথ ডিয়ারবর্ন স্ট্রিট, শিকাগোতে এভারলেহ ক্লাব এভারলেহ ক্লাব ছিল একটি উচ্চ-শ্রেণীর পতিতালয়, যা শিকাগো, ইলিনয়ে ১৯০০ সালের ফেব্রুয়ারি থেকে অক্টোবর ১৯১১  পর্যন্ত পরিচালিত হয়েছিল। এটি এডা ও মিনা এভারলেহ -এর মালিকানাধীন এবং পরিচালিত ছিল।    আরো দেখুন    ডুমাস পতিতালয়   তথ্যসূত্র    বহিঃসংযোগ    শিকাগো এবং এভারলেহে পতিতাবৃত্তি , পিবিএস  Ada Everleigh এর ছবি   ন্যাশনাল পাবলিক রেডিওর গল্প এবং অ্যাবট বইয়ের উদ্ধৃতি  বিষয়শ্রেণী:মার্কিন যুক্তরাষ্ট্রের পতিতালয়
thumb|দাপ্তরিক প্রতিকৃতি, ২০১৯ জন রবার্ট ক্রাইয়ার (জন্ম ১১ এপ্রিল ১৯৬৪) একজন ব্রিটিশ রাজনীতিবিদ যিনি ২০১০ সাল থেকে লেটন এবং ওয়ানস্টেডের সংসদ সদস্য (এমপি) হিসেবে দায়িত্ব পালন করেছেন। লেবার পার্টির একজন সদস্য, তিনি পূর্বে ১৯৯৭ থেকে ২০০৫ পর্যন্ত হর্নচার্চের এমপি ছিলেন। ক্রিয়ার ২০১৫ সাল থেকে সংসদীয় লেবার পার্টির চেয়ারম্যান ছিলেন।   ব্যক্তিগত জীবন  ক্রিয়ারের দ্বিতীয় স্ত্রী হলেন এলি রিভস, লুইশাম ওয়েস্ট এবং পেঙ্গের লেবার এমপি, যার বোন রাচেল রিভস, তিনিও একজন লেবার এমপি।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:শ্রমিক দল (যুক্তরাজ্য) এর কর্মকর্তা বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:তৃতীয় চার্লসের সৃষ্ট ব্রিটিশ সংসদের উচ্চকক্ষের আজীবন সদস্য
স্টুয়ার্ট জেফরি র‍্যান্ডাল, সেন্ট বুডোক্সের ব্যারন র‍্যান্ডাল (২২ জুন ১৯৩৮ - ১১ আগস্ট ২০১২) একজন ব্রিটিশ লেবার রাজনীতিবিদ ছিলেন যিনি ১৯৮৩ থেকে ১৯৯৭ সালে পদত্যাগ না করা পর্যন্ত কিংস্টন অন হাল ওয়েস্টের সংসদ সদস্য (এমপি) ছিলেন।   জীবনী  প্লাইমাউথে জন্মগ্রহণ করেন, র্যান্ডাল স্থানীয়ভাবে শিক্ষিত হন এবং শহরের ডকইয়ার্ডে ফিটার হিসেবে কাজ করেন। তিনি ইউনিভার্সিটি কলেজ, কার্ডিফ থেকে ইলেকট্রিক্যাল ইঞ্জিনিয়ারিংয়ে বিএসসি ডিগ্রি অর্জন করেন এবং ইলেকট্রনিক্স শিল্পে বিশ বছর কাজ করেন। তিনি ১৯৬৬ সালে লেবার পার্টিতে যোগদান করেন এবং পার্লামেন্টে প্রবেশের আগে অক্টোবর ১৯৭৪ সালের নির্বাচনে দক্ষিণ ওরচেস্টারশায়ার এবং ১৯৭৯ সালের ইউরোপীয় নির্বাচনে মিডল্যান্ডস ওয়েস্টে প্রতিদ্বন্দ্বিতা করেন। তিনি লেবার পার্টির ডেপুটি লিডার রয় হ্যাটারসলির সংসদীয় একান্ত সচিব এবং কৃষি ও মৎস্য ও স্বরাষ্ট্র বিষয়ক বিরোধী মুখপাত্র হিসেবে দায়িত্ব পালন করেন।  হাউস অফ কমন্স থেকে অবসর নেওয়ার পর, তাকে ডেভন কাউন্টির সেন্ট বুডোক্স-এর সেন্ট বুডোক্স - এর ব্যারন র্যান্ডাল হিসাবে আজীবন সহকর্মী করা হয়েছিল।   তথ্যসূত্র    টাইমস গাইড টু দ্য হাউস অফ কমন্স, টাইমস নিউজপেপারস লিমিটেড, 1992 এবং 1997 সংস্করণ।   বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১২-এ মৃত্যু বিষয়শ্রেণী:১৯৩৮-এ জন্ম বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
জগ্গা জাসুস () হলো ২০১৭ সালের একটি ভারতীয় হিন্দি ভাষার সঙ্গীতধর্মী হাস্যরসাত্মক অভিযান চলচ্চিত্র, যা রচনা ও পরিচালনা করেছেন অনুরাগ বসু এবং প্রযোজনা করেছেন সিদ্ধার্থ রায় কাপুর, বসু ও রণবীর কাপুর। চলচ্চিত্রটিতে কেন্দ্রীয় চরিত্রে অভিনয় করেছেন রণবীর কাপুর ও ক্যাটরিনা কাইফ। চলচ্চিত্রটি ২০১৭ সালের ১৪ এপ্রিল বিশ্বব্যাপি মুক্তি পায়; এটি সমালোচকদের থেকে মিশ্র মন্তব্য পেলেও ৬৩তম ফিল্মফেয়ার পুরস্কারে দশটি মনোনয়ন লাভ করে, যার মধ্যে চারটি চলচ্চিত্রের সঙ্গীতের জন্য জিতেছিল।   অভিনয়ে   রণবীর কাপুর — জগ্গা বাগচি  ক্যাটরিনা কাইফ — শ্রুতি সেনগুপ্ত  শাশ্বত চট্টোপাধ্যায় — বাদল বাগচী, জগ্গার অভিভাবক যাকে তিনি টুটিফুটি বলে ডাকেন  কিরণ শ্রীনিবাস  চিত্রক বন্দ্যোপাধ্যায় — দেবু  সায়ানী গুপ্তা — ছোট মেয়ে  সৌরভ শুক্লা — সিনহা, প্রাক্তন আইবি অফিসার  ইভান রদ্রিগেজ — আহুজা  রজতাভ দত্ত — ইন্সপেক্টর রতিকান্ত পালিত  ডেনজিল স্মিথ — একজন সন্ত্রাসী  মীর সারওয়ার — শ্যুটার  বিজৌ থাংজাম  নওয়াজুদ্দীন সিদ্দিকী — ২ মাথার বশির আলেকজান্ডার (ক্ষণিক চরিত্রাভিনয়)  অনুরাগ বসু — ক্ষণিক চরিত্রাভিনয়   সাউন্ডট্র্যাক    মুক্তি  চলচ্চিত্রটি ২০১৭ সালের ১৪ জুলাই বিশ্বব্যাপী মুক্তি পায়। ১৯ ডিসেম্বর ২০১৬-এ চলচ্চিত্রটির একটি স্নিক পিক প্রকাশিত হয়েছিল। প্রথম সপ্তাহান্তে প্রায় ৩৩১.৭ মিলিয়ন আয় করে চলচ্চিত্রটি।   তথ্যসূত্র    বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:ইউটিভি মোশন পিকচার্সের চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:থাইল্যান্ডে ধারণকৃত চলচ্চিত্র বিষয়শ্রেণী:মরক্কোতে ধারণকৃত চলচ্চিত্র বিষয়শ্রেণী:পশ্চিমবঙ্গের পটভূমিতে চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:সাংবাদিক সম্পর্কে চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৯৫-এর পটভূমিতে চলচ্চিত্র বিষয়শ্রেণী:দার্জিলিঙে ধারণকৃত চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:সত্য ঘটনা অবলম্বনে হিন্দি চলচ্চিত্র বিষয়শ্রেণী:কাল্পনিক দেশের পটভূমিতে চলচ্চিত্র
ছুয়ান হংছান (; জন্ম: ২৮ মার্চ ২০০৭) হলেন একজন চীনা ডাইভার, যিনি মূলত চীনের প্রতিনিধি হিসেবে বিভিন্ন আন্তর্জাতিক প্রতিযোগিতার ১০ মিটার বিভাগে প্রতিদ্বন্দ্বিতা করে থাকেন।  হংছান চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ৩টি স্বর্ণ পদক জয়লাভ করেছেন।  প্রারম্ভিক জীবন ছুয়ান হংছান ২০০৭ সালের ২৮শে মার্চ তারিখে চীনের কুয়াংদংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হংছান চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ডাইভিংয়ের মহিলাদের ১০ মিটার প্লাটফর্ম প্রতিযোগিতায় অংশগ্রহণ করেছিলেন। প্রতিযোগিতাটির প্রাথমিক পর্বে তিনি ৪২১.২৫ পয়েন্ট নিয়ে ১ম স্থান অধিকার করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে সকল ঝাঁপ শেষে ৪২১.০৫ পয়েন্ট অর্জন করেছেন, যার ফলে তিনি ১ম স্থান অর্জন করে ফাইনালের জন্য উত্তীর্ণ হয়েছিলেন। ফাইনালে হংছান ৬টি ঝাঁপে সর্বমোট ৪২৫.৬০ পয়েন্ট পেয়ে স্বর্ণ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২৪ গ্রীষ্মকালীন অলিম্পিকের ডাইভার বিষয়শ্রেণী:ডাইভিংয়ে অলিম্পিক পদক বিজয়ী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:এশিয়ান গেমসে স্বর্ণপদক বিজয়ী চীনা
এই নিবন্ধে উয়েফা ইউরোপা কনফারেন্স লিগ সম্প্রচারকের একটি তালিকার উল্লেখ করা হয়েছে, সকল সম্প্রচারক তিন মৌসুমের জন্য সম্প্রচারের স্বত্ব ক্রয় করেছে। এই লিগের প্রথম চক্রটি ২০২১–২০২৪-এ শুরু হবে।   বর্তমান সম্প্রচারক   ২০২১–২০২৪  অঞ্চলসম্প্রচারকতথ্যসূত্রঅ্যান্ডোরামোভিস্টার+অস্ট্রিয়া সেরভুসটিভি  স্কাই স্পোর্টডেনমার্কটিভি ২ ফিনল্যান্ডএনইএনটি ফ্রান্স এম৬  মিডিয়াপ্রো  ক্যানেল+জার্মানিআরটিএলকসোভোআর্টমোশন নরওয়েএনইএনটিরাশিয়াম্যাচ টিভিস্পেনমোভিস্টার+সুইডেনএনইএনটিসুইজারল্যান্ড সিএইচ মিডিয়া  টেলিক্লাবযুক্তরাজ্যবিটি স্পোর্টমার্কিন যুক্তরাষ্ট্র সিবিএস  টিইউডিএন   তথ্যসূত্র   বিষয়শ্রেণী:উয়েফা ইউরোপা কনফারেন্স লিগ
হারাগাছ ইউনিয়ন বাংলাদেশের রংপুর বিভাগের রংপুর জেলার কাউনিয়া উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৩৩ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।  গ্রামসমূহ  ঠাকুরদাস  ধুমগাড়া  সোনাতন  নাজিরদহ  সীট নাজিরদহ  চর নাজিরদহ  পল্লীমারী  আরাজী জয়দেব  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:কাউনিয়া উপজেলার ইউনিয়ন
50px|আপনি যা করতে পারেনইসলাম সম্পর্কিত নিবন্ধের  আরও দেখুন অংশটিতে {{প্রবেশদ্বার|ইসলাম}} ট্যাগ যুক্ত করুন। ইসলাম সম্পর্কিত প্রবন্ধের আলাপ পাতায়  ট্যাগ যুক্ত করুন । উইকিপ্রকল্প ইসলামে যুক্ত হউন , এবং প্রকল্পে অংশগ্রহণকারী হিসেবে নিজেকে তালিকাভুক্ত করুন।  উল্লেখযোগ্যতা: উল্লেখযোগ্যতা উদ্বেগের নিবন্ধগুলো , উইকিপ্রকল্প উদ্বেগ এ তালিকাভুক্ত।  অনুরোধকৃত নিবন্ধ :মহাদেশ অনুযায়ী মুসলিম, দক্ষিণ এশিয়ায় মুসলিম, জাতীয়তা অনুযায়ী মুসলিম, দেশ অনুযায়ী মুসলিম, বাঙালি মুসলিম, বাংলাদেশে ইসলামের ইতিহাস, বাংলাদেশে মাদ্রাসা, বাংলাদেশে মসজিদ, ঢাকায় মসজিদ, চট্টগ্রামে মসজিদ, পর্দা প্রথা, আকীকা, খতনা, অন্দরমহল  অসম্পূর্ণগুলো :ইসলাম‎, ইসলাম এবং বিজ্ঞান‎, ইসলামী আইন, ইসলামী স্বর্ণযুগ, ইসলামের পঞ্চস্তম্ভ, উইকিপ্রকল্প ইসলাম‎, ফিকহ‎, শরিয়ত‎, সাহাবা‎, হাদিস‎, ইসলামী পরকালবিদ্যা‎, ইসলামের ইতিহাস‎
মিস ইউনিভার্স ২০২০ হল ৬৯তম মিস ইউনিভার্স প্রতিযোগিতা, যা ১৬ মে, ২০২১ তারিখে হলিউড, ফ্লোরিডা, মার্কিন যুক্তরাষ্ট্রের সেমিনোল হার্ড রক হোটেল এবং ক্যাসিনোতে অনুষ্ঠিত হয়েছিল। অনুষ্ঠান শেষে দক্ষিণ আফ্রিকার জোজিবিনি টুনজি তার উত্তরসূরি মেক্সিকোর আন্দ্রেয়া মেজাকে মুকুট পরান।   তথ্যসূত্র    বহিঃসংযোগ      বিষয়শ্রেণী:টেলিভিশনে কোভিড-১৯ বৈশ্বিক মহামারীর প্রভাব বিষয়শ্রেণী:২০২১-এ মার্কিন যুক্তরাষ্ট্র বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা বিষয়শ্রেণী:কোভিড-১৯ মহামারীর কারণে স্থগিত প্রতিযোগিতা
thumb|ভারতের তা‌মিল নারু‌তে পাড‌লিং এর কাজ পাডলিং হলো ধান চাষের একটি কৃষি পদ্ধ‌তি। এ‌টি মূলত বন‌্যার সম‌য়ে ধান চা‌ষের এক‌টি প্রাচীন পদ্ধ‌তি। ঐ‌তিহ‌া‌সিকভা‌বে বন‌্যাকব‌লিত কো‌নো ধান ক্ষে‌তে ম‌হিষ বা ষা‌ড়ের পেছনে এক‌টি ভারী জমিতে দিবার মই টানার মাধ‌্যমে এই কাজ‌টি করা হতো এবং বর্তমা‌নে এ‌টি যান্ত্রিক উপা‌য়ে করা হ‌য়ে থা‌কে, সাধারণত ওয়া‌কিং ট্রাক্টর ব‌্যবহার ক‌রে এটি করা হয়।  পাড‌লিং পদ্ধ‌তি‌তে কাদামা‌টির কণাগু‌লো মন্থন করা মাটির ছিদ্রগু‌লো বন্ধ করার মাধ‌্যমে পা‌নির অনুস্রবণ হার ক‌মি‌য়ে আনা হয়।  পদ্ধতি পাডলিংয়ের কাজ মা‌টি নরম, কর্দমাক্ত এবং চাষের উপ‌যোগী হওয়া পর্যন্ত জমিতে জমা পা‌নিতে ম‌হিষ বা ষা‌ড়ের পেছনে এক‌টি ভারী জমিতে দিবার মই বা ট্রাক্টর চালনা করার মাধ‌্যমে করা হয়। সাধারণত এ ধর‌নের ট্রাক্ট‌রের পেছ‌নের টায়া‌রের জায়গায় লোহার চাকা থা‌কে। ফ‌লে এ‌টি জ‌মি‌তে ভেজা অবস্থায় চালনা কর‌লে মা‌টির সংযুতি ভে‌ঙে যায় এবং জ‌মি নরয় হ‌য়ে যায়। ফ‌লে, জ‌মি চাষ‌যোগ‌্য হ‌য়ে যায়। এক কথায়, এটি মাটিকে কাদায় পরিণত করার একটি পদ্ধতি।  পা‌ডলিং‌য়ের এর কাজ সাধারণত পানি সম্পৃক্ত অবস্থার চেয়ে বে‌শি থাকাকালীর অবস্থায় শুরু করা হয় এবং পা‌নি জ‌মির ধারণ ক্ষমতা অনুযায়ী আসা পর্যন্ত করা হয়। অর্থাৎ, পা‌নি সম্পৃক্ত অবস্থার চে‌য়ে অ‌ধিক থাকাকালীন অবস্থায় এ কাজ শুরু করা হয়। এ অবস্থায় মা‌টিতে বল প্রয়ো‌গের ফ‌লে সর্বা‌ধিক পাড‌লিং না হ‌লেও মা‌টি থে‌কে আগাছা আয়‌ত্তিকরণ এবং মা‌টির সংযু‌তি ভাঙা শুরু করা হয়। এরপর কৃষ‌কেরা সর্বা‌ধিক পাড‌লিং অবস্থায় আসা পর্যন্ত পাড‌লিং এর কাজ কর‌তে থা‌কেন।  পাডলিংয়ের মাত্রা পাড‌লিং‌য়ের মাত্রা নির্ভর ক‌রে মা‌টির প্রকার‌ভেদ এবং ব‌্যবস্থাপনা কার্যাবলীর উপর। বে‌শি এঁটেল বিদ‌্যমান থাক‌লে পাডলিং করা সহজ হয়, ফ‌লে বে‌শি সংযু‌তি ধ্বংস হয়। বে‌লে মা‌টি‌তে অল্প এঁটেল থাকা সত্ত্বেও পাডলিং করা যায়। মন্টমরিল্লোনাইট পরিবারের এঁটেল মণিক সমৃদ্ধ মা‌টি‌তে অ‌ধিকতর ক্যাওলিনাইট এবং অক্সাইড পরিবারের মণিক সমৃদ্ধ মা‌টিতে অধিকতর সহজে ও সম্পূর্ণরূপে কাদা করা যায়। একইভা‌বে, ক্যালসিয়াম সম্পৃক্ত এঁটেলের চেয়ে সোডিয়াম সম্পৃক্ত এঁটেলকে সহজে কাদা করা যায়। সাধারণত মা‌টি‌তে জৈব পদার্থ, আয়রন এবং অ্যালুমিনিয়াম অক্সাইডের কো‌নো এক‌টির বা উভয়ের পরিমাণ বেশি হলে সেই মা‌টি‌তে কাদা করা খুব কঠিন হয়।  উ‌দ্দেশ‌্য পানির অনুস্রবণ রোধের জন্য মাটির নিচে অভেদ্য স্তর তে‌রি করা। সুতরাং, এ‌ক্ষে‌ত্রে ফসল জ‌মে থাকা পা‌নি পে‌য়ে থা‌কে। এ পদ্ধ‌তি‌তে ধান চাষের জন‌্য নরম বীজতলা পাওয়া সম্ভব। মা‌টি নরম ও কর্দমাক্ত হয়। এর ফলে চা‌ষের জন‌্য উপ‌যোগী জমি পাওয়া যায়। পৃষ্ঠমৃত্তিকার সংযুতি ভে‌ঙে ফেলা। এর ফ‌লে মাটি কণা, বা‌লি ইত‌্যা‌দি পৃথক করা সম্ভব হয়। ক্ষতিগ্রস্ত জমিকে পুনরায় এ পদ্ধতিতে চাষযোগ‌্য করা যায়।  বাংলা‌দে‌শের প্রেক্ষাপ‌টে পাড‌লিং বাংলা‌দে‌শের মা‌টি‌তে পুনরায় চাষাবা‌দের ক্ষে‌ত্রে, বিশেষ করে রোপা ধান চাষের ক্ষে‌ত্রে পাডলিং করার মাধ‌্যমে অ‌ভেদ‌্য পৃষ্ঠমা‌টি‌ সৃস্টি করা হয়, যা এ স্তরের ভৌত ও রাসায়নিক ধর্মাবলিতে গুরুত্বপূর্ণ প‌রিবর্তন ঘটায় এবং মা‌টির র‌ঙেও প‌রিবর্তন আ‌নে। কালো তেরাই মা‌টি‌তে কৃষিকাজের সম্ভাবনা মধ্যম থেকে স্বল্প, কারণ রোপা ধান চাষের জন্য পৃষ্ঠমা‌টির কার‌ণে পাড‌লিং কর‌তে অসু‌বিধা হয়। আবার, পুরাতন ব্রহ্মপুত্র পললভূমিতে সৃষ্ট অগভীর উঁচু মা‌টির পানি ধারণ ক্ষমতা কম হ‌লেও রোপা আমন ধান চাষের কর‌তে তা ব‌্যবহার করা হয়, কারণ এর পৃষ্ঠমা‌টি কর্দমাক্ত এবং দা‌তে দৃঢ় প্লাউপ্যান থা‌কে।  তথ‌্যসূত্র  বহিঃসংযোগ BIS specifications for Puddlers  বিষয়শ্রেণী:কৃষি পরিভাষা বিষয়শ্রেণী:ধান উৎপাদন বিষয়শ্রেণী:কৃষিচর্চা